**ტექნიკური დავალება**

**III აწევის რუსთავის სატუმბი სადგურის რეკონსტრუქცია/რეაბილიტაციის პროექტირება**

**სატუმბო სადგური** **{(5\*630კვტ+1\*800კვტ)}**

III აწევის სატუმბო სადგური განთავსებულია რუსთავში, სადაც არსებული 6 ცალი {(5\*630კვტ+1\*800კვტ)} სიმძლავრის ძრავები,ექვსივე მუშა მდგომარეობაშია, ემატება 0,4კვ-ს 15კვტ გადამღვრელი ტუმბოაგრეგატი.

სატუმბი სადგურის შენობა მოსაწესრიგებელია სამშენებლო თვალსაზრისით. როგორც სამანქანო დარბაზი, ასევე 6კვ უჯრედების სათავსო (ცგპ) და მორიგე დარაჯის ოთახი.

შენობაში განთავსებულია ძველი, მაღალი 6კვ. ძაბვის უჯრედები.

სატუმბი სადგურის შენობაში ჩასატარებელია შემდეგი სახის საპროექტო სამუშაოები:

* სატუმბ სადგურში ტუმბო აგრეგატები მუშა მდგომარეობაშია, შესაცვლელია სრულად ძალოვანი და საკონტროლო კაბელები, მათი გაყვანა განხორციელდეს კედელზე დამაგრებული პერფორირებული საკაბელო ხონჩებით, რომლებზეც კაბელები დამაგრდება პოლიეთილენის აბზინდებით. (რაოდენობა დადგინდეს პროექტირების დროს).
* სატუმბი სადგურის არსებულ 6კვ. მაღალი ძაბვის უჯრედებს გაუკეთდეს დემონტაჟი ეტაპობრივად, რომ არ შეწყდეს ტუმბო აგრეგატების მუშაობა.
* მოეწყოს ევროპული წარმოების ახალი 6კვ. უჯრედები.
* უჯრედებში ჩამონტაჟდეს 6კვ. ელეგაზური ან ვაკუმური ამომრთველები.
* მართვისა და დაცვის აპარატურა, რომლებიც განთავსდება 6კვ. უჯრედებში, უნდა იყოს ევროპული წარმოების, თანამედროვე შესრულებით. ასევე აპარატურას გავლილი უნდა ჰქონდეს სატესტო რეჟიმი.
* სატუმბ სადგურში განთავსებული 6კვ. უჯრედების მართვა უნდა განხორციელდეს დისტანციურად, მკვებავი ფიდერის გამორთვა და სექციების გაერთიანება, ასევე განმხოლოება.
* დისტანციურად განხორციელდეს ძრავების ჩართვა გამორთვის პროცესი. პროექტირებისას გათვალისწინებული უნდა იყოს SCADA-ს სისტემის სპეციალისტების ჩართულობა, ავტომატიზაციის ყველა საკითხში..
* უჯრედები განაწილდეს ორ სექციად, თითოეული სექციისთვის თითო შემყვანი, პირველი სექცია, ფიდერი- 18ქს. მეტალურგიული ქ-ნა“. მეორე სექცია, ფიდერი 6. ქს. “პატარა რუსთავი“.
* სატუმბი სადგურის შენობაში სრულად გათვალისწინებულ იქნას კოსმეტიკური სამუშაოები სამშენებლო თვალსაზრისით და მოეწყოს შიდა და გარე განათების და საშტეფსელო როზეტების ქსელი.
* შემოწმდეს და მოწესრიგდეს საკაბელო არხები, როგორც 6კვ. უჯრედების ქვემოთ, ასევე სამანქანო დარბაზში. შეიცვალოს საკაბელო არხების სახურავები .
* ახალი 6კვ. უჯრედების წინ იატაკზე განთავსდეს რეზინის შემოწმებული ხალიჩები.
* არსებული დამიწების კონტურის წინაღობა შემოწმდეს, თუ მოთხოვნას (4 ომს) ვერ აკმაყოფილებს, შეიცვალოს ახალი კონტურით, რომელზეც დაერთდება ყველა ელ. დანადგარის კორპუსი, ფარები, მართვის კარადები, გამანაწილებელი უჯრედები და სხვა.

საპროექტო სამუშაოები გადამოწმებული იქნას პროექრირების დროს.